Chimkentda konteynerni ko`mir bilan isitmoqchi bo`lgan 4 nafar o`zbekistonlik zaharlanib vafot etdi

Qozog`istonning Chimkent shahrida bir vaqtlari fosfor zavodi hududi bo`lgan joyda konteynerda to`rt nafar O`zbekiston fuqarosi is gazidan zaharlanib vafot etdi. Bu haqda Kazinformga asoslanib Xuman.uz xabar berdi.
Favqulodda vaziyatlar departamenti ma`lumotlariga ko`ra, Enbekshi tumanida yashash xonasiga aylantirilgan konteynerda isitish moslamalari bo`lmagan. Konteynerga gaz o`tkazilmagan.
Baxtsiz hodisa besh nafar ishchining tunda konteynerni isitish uchun axlat qutilarini olib kelib, unda ko`mir yoqishi sababli sodir bo`lgan. Voqea joyiga Favqulodda vaziyatlar departamenti xodimlari, sinov-yong`in laboratoriyasi va navbatchilar tezkor tergov guruhi, «KazTransGaz» AJ xodimlari zudlik bilan etib borgan.. Oqibatda 4 nafar O`zbekiston fuqarosi is gazidan zaharlanib halok bo`lgani aniqlangan, qattiq zaharlangan beshinchi ishchi esa kasalxonaga yotqizilgan.